tomron87/hebrew-wikipedia-sentences-corpus huggingface dataset:
תפקידים תזמורתיים חשובים שנכתבו לקונטרבס הם הפרק הרביעי מתוך הסימפוניה התשיעית של בטהובן, אשר נפתחת באוניסון של הקונטרבסים והצ'לי, בנוסף, הקונטרבס מבצע את הנושא מתוך פרק זה.
תפקיד חשוב נוסף הוא הפיל מתוך קרנבל החיות מאת סן־סאנס.
כמו כן ישנם תפקידי סולו ביצירות שונות מאת היידן, ברהמס, ריכרד שטראוס ועוד.
יתר על כן, נכתבו יצירות סולניות לקונטרבס כגון קונצ'רטי לקונטרבס על ידי מלחינים שונים כמו ג'ובאני בוטזיני, דומניקו דרגונטי וקארל דיטר פון דיטרדורף.
יצירות אלו נחשבות קשות לביצוע מהבחינה הטכנית.
הקונטרבס הופיע לראשונה בג'אז בסביבות שנות ה־20 של המאה ה־20 כאשר החליף בהדרגה את הסוזפון והטובה, אשר סיפקו את קו הבס, בלהקות הג'אז של ניו אורלינס שהחלו להופיע במקומות סגורים.
כאן לראשונה התפתח תפקידו של הבס בג'אז, הבס המהלך (Walking Bass) – קו בס מאולתר המבוסס על סולמות וארפז'ים המדגיש את ההרמוניה.
בגלל עוצמתו הנמוכה של הקונטרבס ביחס לשאר הכלים בהרכבי הג'אז ובגלל חוסר בציוד הגברה המתאים להגברת צלילים נמוכים באותה תקופה, פותחה טכניקת הסלאפ (Slap) – משיכה והצלפה על המיתרים כנגד השחיף וכך נוצר צליל "הקשתי" שמבליט את הבס טוב יותר מאשר פריטה על המיתרים (פיציקטו).
הקונטרבס נעשה חלק בלתי נפרד מהרכבי הג'אז ובחטיבות הקצב בתזמורות ג'אז, והתפתח רבות במהלך השנים.
נגנים רבים פיתחו את הכלי בסגנונות הג'אז השונים כמו ג'ימי בלנטון שניגן בתזמורתו של דיוק אלינגטון אשר פיתח את הקונטרבס בעידן הסווינג, כמו כן נגנים רבים תרמו לסגנון הביבופ כמו פול צ'יימברס, אוסקר פטיפורד ועוד, אשר השתמשו בנגינה בקשת בסולואים.
בשנות ה־50 של המאה ה־20,נעשו מגברי הבס זמינים וכך החלו להגביר את הקונטרבס ולהשתמש בצליל הטבעי שלו באמצעות פריטה.
בשנות ה־70 החלו בסיסטים להשתמש בגיטרת הבס במקום בקונטרבס בסגנונות שונים כמו פיוז'ן וג'אז לטיני וכך הפכה גיטרת הבס לחלק אינטגרלי מהג'אז המודרני.
עם זאת, הקונטרבס עדיין כלי הבס הנפוץ ביותר בג'אז וזאת בשל צלילו ה"חם" יותר שמתאים לסגנונות שונים בג'אז.
הקונטרבס נפוץ בסגנונות רבים כיום כמו בלוגראס וקאנטרי אשר טכניקת ה"סלאפ" עדיין נפוצה בהם כיום.
בנוסף, הקונטרבס נפוץ גם במוזיקה לטינית ואפרו־קובנית וכן במוזיקה פופולרית, רוק אנד רול, בלוז ופולק.
כשיש צורך להגביר את צליל הקונטרבס (בעת הופעות או הקלטות) הדבר נעשה על ידי אחת משלוש דרכים: מיקרופון רגיל המוצב בסמוך לקונטרבס, או מיקרופון קטן המוצמד לגוף הכלי; על ידי "פיקאפ" (Pickup) — רכיב אלקטרוני הקולט את תנודות המיתר; או על ידי שילוב בין מיקרופון ל"פיקאפ".
כיום ישנו קונטרבס חשמלי — שצליליו מופקים בלעדית על ידי רכיב אלקטרוני, ללא גוף התהודה המוכר.
בנוסף ישנה גיטרת בס חשמלית, שהיא צאצאית של הגיטרה החשמלית המיועדת לצלילי הבס.
קוֹנֶטִיקֶט היא מדינה בארצות הברית, הנמצאת באזור ניו אינגלנד.
היא גובלת במזרח ברוד איילנד, בצפון במסצ'וסטס, בדרום במפרץ לונג איילנד ובמערב במדינת ניו יורק.
קונטיקט היא אחת משלוש עשרה המושבות המקוריות שמרדו בשלטון הבריטי במהלך המהפכה האמריקנית והקימו את ארצות הברית.
מקור המילה "קונטיקט" במילה משפת האינדיאנים משבט האלגונקווין, שמשמעותה "על גדת נהר הגאות".
נכון לשנת 2023, קונטיקט מונה למעלה מ-3.6 מיליון תושבים.
קונטיקט הייתה מיושבת על ידי אינדיאנים שנים רבות לפני התיישבות האירופית.
האירופים הראשונים שעברו באזור היו חוקרים הולנדים, שעברו בסביבה בשנת 1614. ההתיישבות האירופית הראשונה במדינה הייתה של המתיישבים שבאו מהמושבה הפוריטנית במסצ'וסטס בשנת 1633, שהקימו מספר התיישבויות נפרדות באזור, ללא אישור מהמלוכה הבריטית.
בשנת 1662 כל ההתיישבויות התאחדו לכדי מושבה אחת.
בין התיישבויות ראשונות אלו, ניתן למנות את הרטפורד, ניו הייבן וסטמפורד.
בשנים שלאחר מכן חלו עימותים אלימים בין המתיישבים האירופים לבין האינדיאנים.
בשנת 1701 נוסדה במושבה אוניברסיטת ייל.
קונטיקט היא אחת משלוש עשרה המושבות הראשונות שמרדו ב ויסדו את ארצות הברית.
המדינה שלחה ארבעה נציגים לקונגרס הקונטיננטלי שחתם על הכרזת העצמאות של ארצות הברית.
בנוסף, המדינה שלחה כשישה גדודים למלחמת העצמאות.
ב-9 בינואר 1788 חתמה קונטיקט על חוקת ארצות הברית, ובכך הפכה למדינה החמישית.
בתקופה זו המדינה צמחה ושגשגה מבחינה תעשייתית וחקלאית.
בשנים אלו גם נקבעו גבולותיה של המדינה, לאחר יותר מ-130 שנים של מחלוקת.
לשם כך, קונטיקט ויתרה על חלק מאדמותיה לטובת הטריטוריה הצפון-מערבית וחתמה על הסכמים עם פנסילבניה מסצ'וסטס וניו יורק.
מלחמת 1812 עם בריטניה (אשר הטילה סגר על המדינה) פגעה בתעשייה המקומית.
בתחילת המאה ה-19 קונטיקט נודעה בשמרנות הפוליטית שלה, והתקיימו מתחים פוליטיים בין המפלגה הפדרליסטית לבין הממסד הנוצרי.
בשנת 1818 אימצה קונטיקט חוקה חדשה.
במהלך מלחמת האזרחים האמריקנית, מילאה קונטיקט תפקיד מרכזי בגיוס מתנדבים חמושים לצבא האיחוד.
המדינה שלחה כ-55,000 לוחמים למלחמה, כולל חיילים אפרו-אמריקאים.
מתוכם נהרגו כמעט 5,000 חיילים.
במהלך המאה ה-19 נבנתה במדינה רשת נרחבת של קווי רכבת.
עם פרוץ מלחמת העולם הראשונה הפכה קונטיקט לספקית הנשק המרכזית של ארצות הברית.
בנוסף על כך, תושבים רבים קנו איגרות חוב על מנת לממן את המלחמה.
ב-21 בספטמבר 1938 סערה הרסנית השתוללה במדינה והרגה מאות אנשים וגרמה לנזק רחב של תשתיות, בתים ועסקים.
מדיניות השאל-החכר עזרה בשיקום המדינה מהשפל הגדול.
גם במלחמת העולם השנייה הייתה קונטיקט מרכזית בתחום תעשיית הנשק, וסיפקה כ-4.1% מכלי הנשק הצבאיים, מה שמיקם אותה במקום התשיעי בעזרה צבאית זו, מבין 48 המדינות.
לאחר המלחמה נסללו כבישים רבים, מה שגרם לצמיחת הפרוורים בעלי תושבים מהמעמד הבינוני.
איש העסקים פרסקוט בוש ייצג את המדינה בסנאט של ארצות הברית בשנים 1952- 1963. בנו ג'ורג' הרברט ווקר בוש ונכדו ג'ורג' ווקר בוש נבחרו להיות נשיאי ארצות הברית.
ב-1965 אישרה המדינה את החוקה הנוכחית, לראשונה מאז שנת 1818. בשנת 1968 החל לפעול כור גרעיני למטרות אזרחיות.
בשנת 1974 נבחרה אישה לכהן כמושלת המדינה, בפעם הראשונה בתולדות ארצות הברית.
בפיגועי 11 בספטמבר נרצחו כ-65 מתושבי המדינה, רובם עבדו במרכז הסחר העולמי.
בשנת 2004 התפטר מושל המדינה כתוצאה מפרשות שחיתות שלטוניות.
ב-14 בדצמבר 2012 המדינה זועזעה כתוצאה מהטבח בבית הספר היסודי סנדי הוק, שבו אדם לנזה רצח 26 תלמידים ומורים בבית ספר יסודי והתאבד.
הטבח עורר מחדש את השיח בדבר הזכות לשאת נשק.
בשנים 2015–2016 התרחשה באזור בצורת קשה, דבר שהשפיע קשות על הכלכלה החקלאית.
קונטיקט גובלת בדרומה במפרץ לונג איילנד, במערבה בניו יורק, בצפונה במדינת מסצ'וסטס ובמזרחה במדינת רוד איילנד.
במדינה 169 ערים שהחשובות בהן הם ניו הייבן, ניו לונדון, נורוויץ', סטמפורד, ווטרברי, טורינגטון וברידג'פורט.
הנקודה הגבוהה ביותר במדינה היא הר בר בסולסברי שבצפון מערב המדינה (שלט בהר פריסל מצוין ששם הנקודה הגבוהה במדינה - אולם שלט זה שגוי).
נהר קונטיקט חוצה את המדינה וזורם למפרץ לונג איילנד.
על אף גודלה הקטן של המדינה, יש בה פני שטח מגוונים ביותר, החל מהגבעות וההרים של גבעות ליצ'פילד וכלה בחופי המדינה.
בצפון וצפון מזרח המדינה מצויים האזורים הכפריים שלה.
גבולה הצפוני של המדינה, המסומן כקו ישר ברובו, מתאפיין בקטע קטן השייך למדינת מסצ'וסטס החודר לתוך קונטיקט היוצר עיקוף של כ-4 ק"מ ומכונה "בליטת סאות'וויק" (Southwick Jog), או "חריץ גרנדבי" (Granby Notch).
הסיבה לכך היא סכסוך גבול בין המדינות אשר יושב בסדרה של הסכמים זמניים, והוסדר סופית בשנת 1804, כאשר תושבי חלקה הדרומי של העיירה סאות'וויק (Southwick) ביקשו להתנתק ממסצ'וסטס ולהפוך לחלק ממדינת קונטיקט.
כתוצאה מכך נחצתה העיירה לשניים.
ניתן לחלק את קונטיקט לשמונה אזורים גאוגרפיים, החופפים בדרך כלל את חלוקת המדינה לשמונה מחוזות.
מאז 1875 משמשת הרטפורד כבירת המדינה.
קודם לכן הייתה הבירה לחלופין בניו הייבן ובהרטפורד.
בניגוד לשאר מדינות ארצות הברית, קונטיקט אינה מחולקת למחוזות שלטוניים - וכל השלטון המקומי מבוצע על ידי 169 העיריות השונות.
למדינה שני נציגים בסנאט וחמישה נציגים בבית הנבחרים של ארצות הברית.
הסנאטורים המייצגים את המדינה הם ריצ'רד בלומנטל וכריס מרפי, חברי המפלגה הדמוקרטית.
רוב ייצוגה בבית הנבחרים הוא דמוקרטי.
המדינה נוטה להצביע עבור המפלגה הדמוקרטית בבחירות לנשיאות ובבחירות לקונגרס.
בראש הרשות המבצעת עומד מושל המדינה.
המושל הנוכחי הוא חבר המפלגה הדמוקרטית דן מלוי.
המדינה מנוהלת על ידי מספר מחלקות: מחלקת השירותים המנהליים, חקלאות, ילדים ומשפחה, ענישה, חינוך, איכות הסביבה, השכלה גבוהה, טכנולוגית מידע, ביטוח, תעסוקה, טיפול במוגבלים שכלית, צבא, רכב מנועי, בריאות הציבור, שירותים ציבוריים, מיסוי, שירותים סוציאליים, תחבורה, וטיפול בבוגרי צבא.
הרשות המחוקקת של קונטיקט מורכבת מבית עליון (סנאט) בו 36 חברים, ובית תחתון (בית נבחרים) בו 151 חברים.
על מנת שחוק יתקבל, עליו לעבור ברוב רגיל בשני הבתים.
המושל יכול להטיל וטו על כל הצעת חוק, אולם הצעת וטו יכולה להיות מבוטלת על ידי רוב מיוחס של שני שלישים מחברי שני בתי הנבחרים.
הנציגים נבחרים לתקופה של שנתיים.
למפלגה הדמוקרטית יש רוב בשני בתי הנבחרים.
הערכאה השיפוטית העליונה של קונטיקט היא בית המשפט העליון של קונטיקט, הדן בנושאים הקשורים לחוקיותו של חוק, בדומה לסמכויות בית המשפט העליון של ארצות הברית.
הפרצדורה בבית משפט עליון זה דומה לפרוצדורה בבית המשפט העליון של ארצות הברית (וגם לנוהל בבית המשפט העליון בישראל) - כך לדוגמה לא נשמעות עדויות בפני בית המשפט העליון.
נשיא בית המשפט העליון הנוכחי הוא השופט ויליאם ג'.
הערכאות הנמוכות הן בית המשפט לערעורים (Appellate Court), בתי המשפט העליונים (Superior Courts) ובתי המשפט הנמוכים (Probate Courts).
ההכנסה הממוצעת לנפש לשנת 2005 הייתה $42,972 (השנייה בגובהה בארצות הברית) , וזאת בשל היעדר מס ההכנסה אשר הפך את תופעת היוממות למאפיין אורבני של המדינה - מרבית תושבי המדינה עובדים בניו יורק.
עד שנת 1991 לא היה בקונטיקט מס הכנסה - עובדה שעודדה בעלי הכנסה גבוהה לעבור מניו יורק לקונטיקט, אולם בשל מיסי הרכוש הגבוהים עברה מרבית האוכלוסייה האמידה ממרכזי הערים אל הפרוורים, ובמרכזי הערים נותרה האוכלוסייה הענייה.
בקונטיקט שוכנת קהילה גדולה מאוד של יוצאי איטליה, אף שיש גם יוצאי אירלנד, בריטניה, גרמניה רבים.
יוצאי איטליה מהווים רוב בחמישה ממחוזות המדינה, יוצאי אירלנד מהווים רוב במחוז טולנד, וצרפתים-קנדיים מהווים רוב במחוז וינדהאם.
מרבית האפריקאים אמריקאים וההיספנים מתגוררים באזורים העירוניים של המדינה.
קהילה יהודית גדולה מתגוררות באזור "חוף הזהב" של המדינה בין גריניץ' וניו הייבן לבין ווסט הרטפורד - פרוור של הרטפורד.
עיקר התחבורה של המדינה מתבססת על רשת הכבישים.
ישנה מסילת רכבת לאורך חוף המדינה המקשרת את ניו יורק ובוסטון ועוברת דרך ניו הייבן.
הקונטיקט האסקיס קבוצת כדורסל הגברים של אוניברסיטת קונטיקט.
קונטיקט סאן קבוצת כדורסל נשים החברה בWNBA
הרטפורד וולף פאק קבוצת הוקי קרח החברה בליגת ההוקי האמריקאית
חתולי הסלע של ניו בריטיין
במדינה נמצאת אוניברסיטת ייל היוקרתית, החברה בליגת הקיסוס.
בין היתר נמצאים במדינה המוסדות הבאים:
אוניברסיטת סייקרד הארטמכללת סיינט ג'וזף
האקדמיה של משמר החופים של ארצות הברית
הקונטרה-רפורמציה, או הרפורמציה הקתולית, היא תקופה בתולדות הנצרות הקתולית מכהונתו של האפיפיור פאולוס הרביעי ב-1555 ועד לסוף מלחמת שלושים השנים בשנת 1648. הרפורמציה הקתולית הייתה תנועה רחבה של שינוי והתחדשות של הנצרות הקתולית, בין השאר בתגובה על הרפורמציה הפרוטסטנטית.
רפורמות אלה כללו הקמת סמינרים להכשרה הולמת של כמרים על פי המסורות התאולוגיות של הכנסייה, רפורמה של החיים הדתיים על ידי חידוש והקפדת-יתר במסדרי הנזירים, ותנועות רוחניות חדשות שהתמקדו בחיים הדתיים וביחס אישי וקרוב עם ישו, למשל המיסטיקנים הספרדים ואסכולת הרוחניות הצרפתית.
"הרפורמה שכנגד" או "הרפורמה הקתולית"
שני מושגים אלה מאירים היבטים שונים של התנועה.
המושג רפורמציה שכנגד, שבו משתמשים בעיקר מי שאינם קתולים, מדגיש את הדעה שרפורמות אלה היו תגובה לעליית הפרוטסטנטים ולאיום שהם הציבו בפני המוסדות הקתוליים.
על פי דעה זו, מטרתן של הרפורמות הייתה בעיקר למנוע איבוד כוחות ומאמינים לטובת הפרוטסטנטיות.
לעומת זאת המושג "רפורמציה קתולית" מזהה את התנועה כפעולה של הכנסייה, ולא ריאקציה לרפורמטורים הפרוטסטנטים.
המשתמשים במושג זה טוענים כי היו שינויים שהחלו עוד לפני פעולותיו של מרטין לותר, וכן שהפעולות של רפורמטורים קתוליים היו רחבות הרבה יותר מאשר תגובה לפרוטסטנטיות בלבד.
האפיפיור פאולוס השלישי (1534-1549) יזם את ועידת טרנטו (1545-1563): אספה של קרדינלים שישיבה בשלושה מושבים מתמשכים.
תפקידה היה להביא לרפורמה מוסדית ולהתייחס לנושאים בעייתיים כמו בישופים וכמרים מושחתים, אינדולגנציות ושחיתויות כספיות אחרות.
הקונציל דחה את העמדות הפרוטסטנטיות, והצהיר מחדש על הנאמנות למבנה הבסיסי של הכנסייה הימי-ביניימית, למערכת הסקרמנטים שלה, למסדרים הדתיים שלה ולדוקטרינה שלה.
הקונציל דחה פשרה כלשהי עם הפרוטסטנטים, תוך הצהרה על עקרונות התאולוגיה הקתולית: גאולה בעזרת אמונה ומעשים, ולא רק בעזרת אמונה (כפי שטענו הפרוטסטנטים); טרנסובסטנציאציה - האמונה שבמהלך הליטורגיה הקדושה לחם הקודש נהפך באופן ממשי לגופו של ישו, וכן האמיתות של ששת הסקרמנטים האחרים.
כמו כן, מנהגים שנגדם יצאו הפרוטסטנטים, כמו האינדולגנציות, הפולחן לקדושים ולשרידי קדושים, העלייה לרגל והפולחן למריה אם ישו, אושרו מחדש כחיוניים לאמונה הנוצרית.
עיקרי האמונה כפי שנוסחו בידי הקונציל נותרו בתוקף בכנסייה הקתולית עד לניסוח מחודש שלהם בשנת 1992.
עם זאת, הקונציל הכיר בצורך ברפורמה מעמיקה: בחינוך תאולוגי מעמיק יותר לכמרים, שחלקם הגדול לא ידע לטינית או קרוא וכתוב, ובחינוך מעמיק יותר לאוכלוסייה כולה בנושאי המשמעות של עיקרי הנצרות והתפילה.
כמו כן, הובעה התנגדות לשחיתות שפשתה בכנסייה בזמן הרנסאנס כמו הסימוניה - מכירה של משרות בכנסייה, והוכרז על הידוק המשמעת ואכיפתה במסדרים ובמוסדות הדתיים.
הוכרז כי לא יהיה עוד מינוי בישופים מסיבות פוליטיות, וניתנו לבישופים סמכויות רבות יותר.
הייתה קיימת בעיה רצינית של בישופים שלא היו נוכחים בערים עליהן היו אחראים, ורק נטלו את כספי המיסים שהגיעו להם מערים אלו.
הקונציל אסר על בישוף להיעדר מעיר עליה הוא אחראי.
האפיפיור פאולוס הרביעי (1555-1559) נחשב לראשון מבין אפיפיורי הרפורמציה שכנגד בשל מאמציו להשמיד את הפרוטסטנטיות וגם להתייחס לבעיות המוסדיות בכנסייה שתרמו לעלייתה.
שתיים מהאסטרטגיות שלו היו האינקוויזיציה וצנזורה על ספרים.
למנגנון זה, שהוקם על בסיס הדגם של האינקוויזיציה הלאומית בספרד, היה תפקיד מרכזי בקביעת גבולות ה"אורתודוקסיה", כלומר: אותן עמדות ודעות שנחשבו לגיטימיות, לעומת מה שהוגדר כ-"הטרודוקסי" וכעומד בסתירה לעקרונות הקתוליים, ושנגדו ניהלה האינקוויזיציה מלחמת חורמה מלווה באמצעי-דיכוי.
פעולות אלה דמו במידה רבה לאסטרטגיות האוטוקרטיות של תנועות רפורמה מוקדמות יותר: שריפת כופרים ודגש על יישום מחמיר של החוק הקנוני.
מגמות אלה שיקפו גם את האבסולוטיזם שאפיין את שליטי המאה ה-16.
האפיפיור פיוס החמישי (1566-1572), לעומת זאת, הדגיש צדדים אחרים של הרפורמה: האמונה והדבקות העממית.
הוא החל את תקופת כהונתו בחלוקת צדקה לעניים ובמימון מוסדות עבורם, והיה ידוע בצדיקותו וקדושתו האישית.
מצד שני, הוא גם קידם את הישועים ותמך באינקווזיציה.
האפיפיור סיקסטוס החמישי (1585-1590) התמקד בבניה מחדש של רומא כבירה אירופאית ועיר ברוקית גדולה, סמל חזותי של הכנסייה הקתולית.
הקמתה של האינקוויזיציה כאמצעי פיקוח שיטתי על דעותיהם ועל מעשיהם של הקתולים היא אחד הביטויים של הרפורמה המבנית שעברה הכנסייה הקתולית באותה תקופה.
מסדרים דתיים חדשים היו חלק מהותי מהמגמה הזו.
מסדרים כדוגמת הקפוצ'ינים, אחוות אורסולה הקדושה, אחוות האהבה האלוהית, התיאטינים , הברנביטים, ובייחוד הישועים חיזקו את הקהילות הכפריות ואת הדבקות העממית, נלחמו בשחיתות בתוך הכנסייה והציבו דוגמה להתחדשות קתולית.
התיאטינים היו מסדר של כמרים שלקחו על עצמם להילחם בהתפשטות הכפירה ולתרום להתחדשות של הכמורה.
הקפוצ'ינים, ענף של המסדר הפרנציסקני שהיה ידוע בשל דאגתם לעניים ולחולים, צמחו במהירות.
מסדר הקפוצ'ינים היה מבוסס על חיקוי של חיי ישו כפי שתוארו באוונגליונים.
הישועים, שנוסדו בידי הספרדי איגנטיוס מליולה (1491-1556) היה המסדר החדש האפקטיבי ביותר.
הישועים ארגנו את מסדרם באופן צבאי, ושיקפו את ההתלהבות האוטוקרטית של התקופה.
המסדר החדש היה מאופיין בבחירה זהירה של חבריו, הכשרה קפדנית ומשמעת קשוחה.
חבריו נשבעו לעוני, משמעת ונזירות וכך הציבו דוגמה לכנסייה כולה.
הישועים היו נאמנים ישירות לאפיפיור וכך נתנו לו לגיטימיות, וזאת בניגוד מוחלט לפרוטסטנטיות ששללה את דמותו.
קונטיננטל איירליינס הייתה חברת תעופה אמריקאית, שבסיסה הראשי בנמל התעופה שביוסטון.
החברה נוסדה בשנת 1934 בשם "ורני ספיד ליינס".בשנת 1936 רכש רוברט פורמן סיקס את חברת התעופה והחליף את השם ל"קונטיננטל איירליינס".
לאחר מלחמת העולם השנייה החלה החברה לבנות רשת נתיבים מיוסטון לחוף המערבי, לחוף המזרחי ולכל רוחבה של ארצות הברית.
בשנת 1959 רכשה קונטיננטל את המטוס הראשון שלה, הבואינג 707. בשנת 1968 החלה קונטיננטל לפעול באוקיינוס השקט, בשם "אייר מיקרונזיה", עם צי מטוסי בואינג 727, שמבוססים על נמל התעופה הבינלאומי של גואם.
עד אמצע שנות ה-70, קונטיננטל הייתה אחת הרשתות החזקות ביותר בארצות הברית, והוסיפה את ה-Boeing 747-100 ואת דאגלס DC-10 לצי שלה בין לוס אנג'לס, דנוור, שיקגו ויוסטון.
בין השנים 1978–1981 ובשנת 1990 הוגשו 2 בקשות לפשיטת רגל עקב תחרות עזה ורכישת חברות תעופה קטנות.
בשנים 1993–1995 יצאה החברה מפשיטת רגל בסיוע של חברת הון פרטית.
לאחר ה-11 בספטמבר 2001, קונטיננטל מיהרה לחזור לרווחיות, ובשנת 2004 הצטרפה לברית חברות התעופה "סקייטים."
בשנת 2012 התמזגה החברה עם חברת יונייטד איירליינס.
הקריביים: אנטיגואה וברבודה, ארובה, בהמאס, ברמודה, איי קיימן, קובה, קורסאו, הרפובליקה הדומיניקנית, האיטי, ג'מייקה, פוארטו ריקו, איי טורקס וקייקוס, איי הבתולה האמריקיים.
מרכז אמריקה: בליז, קוסטה ריקה, אל סלבדור, גואטמלה, הונדורס, ניקרגואה, פנמה.
ארצות הברית: 30 מדינות (States).
דרום אמריקה: ארגנטינה, ברזיל, קולומביה, אקואדור, פרו, ונצואלה.
אסיה: סין, הונג קונג, הודו, ישראל, יפן, הפיליפינים, סינגפור, וייטנאם.
אירופה: דנמרק, צרפת, גרמניה, אירלנד, איטליה, הולנד, נורווגיה, פורטוגל, ספרד, שוודיה, שווייץ, בריטניה.
אוקיאניה: אוסטרליה, מיקרונזיה, גואם, איי מרשל, פלאו.
תוכנית הנוסע המתמיד של החברה נקראת OnePass.
התוכנית הוקמה בשנת 1987 ומציעה לנוסע אפשרות לקבל כרטיסים בחינם, שדרוג מחלקה וסוגים נוספים של תגמולים עבור טיסה בחברה.
הנוסעים מקבלים נקודות עבור הטיסות שלהם בחברה או דרך חברות המשתפות עמה פעולה.
החברה הייתה חברה בברית חברות התעופה סקאיי טים עד 24 באוקטובר 2009, ואז הצטרפה לברית סטאר אלייאנס ב-27 באוקטובר.
קונטיננטל איירליינס החלה לבצע טיסות לישראל, באוגוסט 1999 עם טיסה יומית מניוארק לנתב"ג.
באפריל 2004, עלתה לשתי טיסות יומיות שהופעלו במטוסי בואינג 777-200ER.
את הטיסות של קונטיננטל החליפה יונייטד עם האיחוד ב-2012.
צי המטוסים של קונטיננטל איירליינס מורכב מהדגמים הבאים (נכון לאפריל 2010):
קונטקט (מאנגלית: Contact, יצירת קשר) הוא משחק חברתי עבור 3 משתתפים או יותר.
במשחק משתתף אחד חושב על מילה ועל שאר המשתתפים לנסות ולגלות מהי אותה מילה, אות אחר אות.
משתתף א' בוחר מילה (נניח: "גרדרובה").
הוא מגלה את האות הראשונה (ג') לשאר המשתתפים.
למשתתפים שתי ברירות: לנחש את המילה או להשיג אות נוספת.
על אחד המשתתפים לחשוב על מילה שמתחילה באותיות שגילה משתתף א' (נניח: "גמל").
עליו להסביר לשאר המשתתפים, למעט משתתף א' ששומע את ההגדרה אך לא רשאי לענות עליה, מהי המילה עליה חשב.
זאת באמצעות הגדרה קצרה ואסוציאטיבית.
בדוגמה שלנו משתתף ב', שחשב על המילה "גמל", מגדיר בקול "ספינת המדבר".
למשתתף שלישי נדמה שהוא מזהה את המילה "גמל".
עתה יספרו משתתפים ב' ו-ג' יחדיו: "אחת, שתיים, שלוש" ויאמרו את המילה "גמל".
אם אכן אמרו שניהם "גמל" (ולא, נניח, אחד מהם אמר "גדליה"), הם זוכים באות נוספת מהמילה של משתתף א'.
אם כך, משתתף א' במקרה זה מוסיף את האות ר' (האות השנייה במילה "גרדרובה").
ממשיכים לשחק כאשר כעת נדרשים המשתתפים למצוא מילה המתחילה ב- "גר" (לדוגמה "גרביים").
לעיתים משתתף א' מזהה בעצמו את המילה של המשתתפים האחרים.
בדוגמה שלנו ייתכן ולאחר ההגדרה "ספינת המדבר", הבין משתתף א' כי מדובר בגמל.
במקרה כזה יכול משתתף א' להגיד גמל (או "לא גמל" בגרסאות מסוימות) ובכך לבטל את ניסיון גילוי האות.
במקרה כזה המשחק ממשיך והמשתתפים ממשיכים לחפש מילים שיענו על הדרישות.
גם אם לאחר אמירת ה"קונטאקט" המילים עליהן חשבו המשתתפים שונות, חיפוש המילים ממשיך.
המשחק מסתיים כאשר אחד המשתתפים מגלה את המילה עליה חשב משתתף א'.
במקרה זה, הוא זה שיחשוב על מילה והמשחק חוזר חלילה.
קונטה קינטה או ג'יימס איילנד (אנגלית James Island) הוא אי קטן בנהר גמביה, כ-30 ק"מ משפכו אל האוקיינוס האטלנטי ומבירת גמביה בנג'ול.
האי ידוע במצודת ג'יימס (Fort James) הניצבת בו, ובשנת 2003 הוכר, יחד עם שישה אתרים נוספים, כאתר מורשת עולמית.
אזור גמביה היה נושב בתקופות מוקדמות כפי שמעידים על כך, בין היתר, מעגלי האבן בסנגמביה, והיה חלק מהאימפריה של מאלי מהמאה ה-13 עד המאה ה-15. האי עצמו שימש דייגים לפני בוא האירופים לאזור.
המתיישבים האירופים הראשונים באי היו גרמנים מדוכסות קורלנד וסמיגליה (לטביה של היום), שהקימו במקום ב-1651 מצודה, שנקראה "מצודת יעקב" ע"ש יעקב קטלר (Jacob Kettler) דוכס קורלנד, והשתמשו בה כבסיס מסחרי.
ב-1659 עבר האי לשליטת ההולנדים, וזמן קצר לאחר מכן, ב-1661, לשליטת הבריטים, שהעניקו לאי ולמצודה את שם מלכם ג'יימס השני, מלך אנגליה.
בתחילה שימש המקום לסחר בזהב ובשנהב ובהמשך החל לשמש לסחר עבדים.
האי עבר לשליטת הצרפתית בשנים 1695-1697, ושוב ב-1702, ולאחר מכן שב לשליטה בריטית.
המצודה נחרבה ונבנתה מספר פעמים כאשר עברה מיד ליד.
ב-1807 אסרו הבריטים על סחר עבדים, ואף יצאו למלחמה נגד סחר העבדים של מדינות אחרות.
לצורך כך בנו ביצורים בשפך הגמביה ונטשו את המצודה באי ג'יימס ב-1815.
האי נתון לבליה ולהצפות הנהר, וגודלו בהווה, העומד על כשלושה דונמים, קטן מגודלו בעת שהיה פעיל.
שרידי המצודה ומספר מבנים בריטים עדיין ניצבים בו, ובנוסף לכך יש בו מספר עצי באובב.
בשנת 2003 הכריז ארגון אונסק"ו על האי כאתר מורשת עולמית בשל כך ש:
האתרים הקשורים לאי אשר נכללו בהכרזתו כאתר מורשת עולמית הם:
סוללת ששת התותחים (Six gun battery) שנבנתה ב-1821 בבנג'ול (בשמה הקודם באתֶ'רסט, Bathurst) וכללה שישה תותחים היורים פגזים במשקל 24 ליבראות.
הסוללה הוקמה בפתח נהר הגמביה כדי לעצור את סחר העבדים של סוחרים צרפתים, פורטוגזים ואחרים לאורך הנהר.
פורט בולן (Fort Bullen) הניצב בגדה הצפונית של הנהר, מול בנג'ול.
המבצר הוקם ב-1827 לאחר שהתברר שספינותיהם של סוחרי העבדים מצליחות לחמוק מטווח התותחים של הסוללה בהפליגן סמוך לגדה הצפונית של הנהר, שרוחבו סמוך לשפך מגיע ל-10 ק"מ.
הריסות "סן דומינגו" שהיה היישוב הפורטוגזי הראשון באזור, ושימש את האי להספקת מי שתייה.
שרידים מקפלה פורטוגזית בכפר אלברדה (Albreda) על הגדה הצפונית של הנהר.
בניין "החברה הצרפתית לאפריקה המערבית", סי.אף.
בית "מאורל פרס" (Maurel Frères) הניצב בכפר ג'ופורה (Juffureh) אשר זוהה על ידי אלכס היילי, כותב הספר שורשים ככפר אבותיו.
נהר קונטיקט הוא הנהר הגדול בשש מדינות ניו אינגלנד, שבצפון מזרח ארצות הברית.
הוא זורם דרומה מאגמי קונטיקט צפונית לניו המפשייר, לאורך הגבול שבין המדינות ניו המפשייר וורמונט, דרך מערב מסצ'וסטס ומרכז קונטיקט, ונשפך למצר לונג איילנד (לשון ים החודרת מהאוקיינוס האטלנטי) בין קונטיקט ובין לונג איילנד, ליד אולד סייברוק.
מקור הנהר הוא באגם קונטיקט הרביעי בניו המפשייר, ומצטרפים אליו מספר פלגים בדרכו לים.
נפחו של הנהר גואה כ-97 ק"מ לפני שפכו, ליד העיירה וינדזור לוקס, וספיקתו סמוך לשפכו לים, היא 560 מ"ק לשנייה.
הנהר נושא עמו כמות עצומה של טין, במיוחד בזמן הפשרת השלגים.
השרטון הגדול שנוצר כתוצאה מכך סמוך לשפך הנהר, הקשה על השימוש בו כעורק תחבורה.
מסיבה זו, אין עיר גדולה ליד שפכו לים, בניגוד למרבית הנהרות הגדולים באזור.
הביצות שנוצרו על ידי סחף זה, מופיעות ברשימת האתרים לשימור המהווה חלק מאמנת רמסאר.
קונטרה הוא משחק וידאו אשר פותח על ידי חברת קונאמי בשנת 1987. אף על פי שהמשחק פותח במקור עבור מכונות הארקייד, הוא צבר פופולריות רבה רק בהמשך לאחר ששווק לקונסולות משחק נוספות ובמיוחד לאחר ששווק לקונסולת המשחק NES של נינטנדו.
השחקן שולט בלוחם קומנדו בודד או בצמד לוחמים אשר נלחמים לאורך המשחק בצבא חייזרים באי מרוחק במטרה לסכל את תוכניתם להשתלט על כדור הארץ.
לוחמי הקומנדו מאובזרים במקלעים חצי אוטומטיים בעלי כמות בלתי מוגבלת של תחמושת ומסוגלים לנוע ולירות לשמונה כיוונים שונים.
כל נגיעה באחד מהאויבים, פגיעה של כדור או נפילה לתוך תהום הורגת באופן מיידי את השחקן.
לאורך כל שמונת שלבי המשחק, מסך המשחק נוטה להכיל מספר רב של אויבים ועשרות כדורים אשר נעים בכיוונים שונים בבת אחת.
ברוב שלבי המשחק ניתן לירות באובייקטים דוממים שונים אשר לעיתים קרובות מעניקים קפסולות שונות אשר מכילות כלי נשק משופרים, חסינות זמנית מפגיעות או פונקציות נוספות.
היכולות המשופרות הללו אובדות במידה ודמות השחקן נהרגת.
ניתן לשחק במשחק בשני שחקנים בו זמנית.
שני השחקנים משחקים זה לצד זה על גבי מסך המשחק וחייבים לתאם את פעולותיהם על מנת שלא להיפסל וכדי להתקדם.
בעקבות ההצלחה הרבה לה זכה המשחק, לאורך השנים פותחו לו מספר רב של משחקי המשך:
קונטרה (בהונגרית: Háromhúros brácsa; שפירושו "ויולה תלת-מיתרים"; באנגלית: Kontra) הוא כלי נגינה הונגרי.
הוא גם כלי נגינה צ'כי, פולני, רומני וסלובקי, הכלי נפוץ בעיקר בטרנסילבניה.
ניתן לבנות את הקונטרה כחדשה, אך לרוב היא בעצם ויולה קלאסית שעברה מספר שינויים אורגנולוגיים, למשל, דילול ("הדרגה מחדש") של החלק העליון, האחורי והצדדים כדי להגדיל את המשרעת (אמפליטודה), והשטחת הגשר, מה שמאפשר למנגן בכלי להשמיע את כל שלושת המיתרים בבת אחת כדי להפיק אקורדים.
בנוסף, בניגוד לוויולה, הם מתוחים רק בשלושה מיתרים.
במבנה שלה, היא קרובה לוויולה הקלאסית, היא כנראה נוצרה על ידי שינוי שלה בבית והתאמתה לצרכים האישיים.
ההבדל נובע מצורת לוח היד, כמו גם כאמור ממספר המיתרים והכיוונון.
הגשר (שהמיתרים מונחים עליו) בכלי זה נחתכת ישר, כך שהמיתרים נמצאים במישור אחד וכמעט תמיד נשמעים בו זמנית.
את הקונטרה מכוונים כמו ויולה, אם כי חסר מיתר ה-c הנמוך שלה, כלומר נשארים רק g – d – a ולעיתים קרובות מיתר a מוחלף במיתר g שני מכוון ל-a שני מעל ה-g.
כמעט אך ורק אקורדים מנוגנים על ויולה שלושת המיתרים, כך שהכלי מוחזק בצורה שונה מהקלאסי.
בקונטרה גוף הוויולה והמישור שנוצר על ידי שלושת המיתרים הם אנכיים.
הכלי מונח על הגוף במספר נקודות כדי להפוך אותו ליציב ככל האפשר:
הקצה התחתון יוצר קשר עם עצם החזה
המכשיר מונח על אמת היד השמאלית (החלק התחתון בזרוע)
הצוואר ממוקם בין האגודל והאצבע של יד שמאל
ניתן להדק את גוף המכשיר מתחת לסנטר
מעל לכל, היציבה הזו משרתת את הנגינה הכי נוחה, הכי פחות מעייפת, ולכן היא עשויה להשתנות מעט מאדם לאדם.
בשל הגשר השטוח, שיטת הנגינה הסטנדרטית היא לנגן עצירות כפולות ואקורדים בני שלושה צלילים ולתת לכלי לנגן שורות מלודיה.
לקונטרה יש תפקיד מוגדר בתוך מוזיקת להקת הריקודים.
הטווח שלו נע בין זה של הכינורה-Violinofon (או Stroh violin או Stroviol) בקצה הגבוה לבין הקונטרבס בקצה הנמוך.
להקות הונגריות ורומניות רבות מציגות גם צימבלום או ציתר, קלרינט, אקורדיון או צ'לו .
קונטקט הוא סרט מונפש קצר סובייטי.
הסרט נוצר בשנת 1978 באולפני סויוזמולטפילם ובוים על ידי ולדימיר טרסוב.
צייר הולך לטייל בטבע מחוץ לעיר.
בזמן שהוא שוכב על הדשא ומזמזם את Speak Softly Love – מנגינת הנושא של הסרט "הסנדק" מאת נינו רוטה – נוחתת לידו חללית גדולה.
מהחללית יוצא חוצן, שמצלם את הצמחים והחיות ליד אתר הנחיתה ומנסה ליצור קשר עם הצייר.
הצייר נבהל ובורח והחוצן רודף אחריו.
הצייר נופל מִצוּק, נשכב על הדשא ומדמיין שהחוצן עומד ללכוד אותו ולכלוא אותו בכלוב.
החוצן נעמד ליד הצייר ומנסה לזמזם את אותה המנגינה, אבל עושה טעויות.
הצייר מבין שהחוצן ידידותי, מלמד אותו את המנגינה הנכונה והם ממשיכים ללכת יחד יד ביד.
בסרט אין דיבור בשום שפה.
כל התקשורת נעשית על ידי תנועות ידיים, מבטים ומנגינות; החוצן גם מנסה לשנות את צורתו לדמויות של חיות וחפצים שהוא רואה.
המנגינה של נינו רוטה מושמעת בסרט בעיבוד פול מוריאה, שאוספי מוזיקה קלה בניצוחו היו נפוצים בברית המועצות באותה התקופה.
בנוסף לשיר הנושא, סצנת הפתיחה וסצנת המרדף מלֻוות במוזיקת ג'אז של ג'ורג' גרשווין בעיבוד לאוניד צ'יז'יק.
הסרט "הסנדק" לא הופץ בברית המועצות, והמנגינה הייתה מוכרת לאנשים סובייטיים בעיקר מהסרט הזה.
הסרט זכה בפרסים בפסטיבלים הבאים:
הפסטיבל ה־18 לסרטי מדע בדיוני בטריאסטה – 1979
הפסטיבל ה־8 לסרטים קצרים וסרטי תעודה בליל – 1979
קונטיקט סאן היא קבוצת כדורסל אמריקאית המשחקת בליגת כדורסל הנשים WNBA.
הקבוצה נוסדה בשנת 1999 בתור אורלנדו מירקל ובשנת 2003 עברה לקונטיקט ושינתה את שמה.
הקבוצה משחקת בבית המזרחי של הליגה וזכתה פעמיים באליפות הבית, בשנים 2004 ו-2005. אולם הקבוצה הוא המוהיקן סאן ארנה אשר בעיירה מונטוויל, קונטיקט.
הקבוצה נמצאת בבעלות שבט המוהיקנים אשר בבעלותו נמצא גם קזינו מוהיקן סאן בו נמצא האולם.
קונטקט אייר , הייתה חברת תעופה גרמנית, ובסיסה נמל התעופה הבינלאומי בשטוטגרט, חברה בלופטהנזה רגיונל, והיא הפעילה טיסות פנימיות בגרמניה וטיסות בינלאומית מקומיות.
החברה נוסדה בשנת 1974 כחברת שכר, ב-1987 החלה להפעיל טיסות סדירות.
בשנת 2004 החלה לפעול תחת המותג לופטהנזה רגיונל.
הקונטראס (בספרדית: Contras) הוא שם כולל לארגונים מחתרתיים שפעלו בניקרגואה בשנות ה-80 של המאה ה-20 נגד השלטון הסנדיניסטי.
המילה "קונטרה" (נגד) היא קיצור למילה "contrarrevolución" שמשמעותה "נגד המהפכה".
היא מתייחסת למהפכה הסנדיניסטית בה הודח הנשיא אנסטסיו סומוסה דביילה ב-1979.
בין ארגוני הקונטראס השונים לא הייתה זהות אידאולוגית, והמכנה המשותף היחיד שלהם היה השאיפה להפיל את המשטר הסנדיניסטי.
בין היתר, היא כללה את נאמני סומוסה, גורמים במעמד הביניים שתמכו במהפכה הסנדיניסטית אך התאכזבו מתוצאותיה, כפריים סנדיניסטים לשעבר וילידים אינדיאנים שהתנגדו להלאמת אדמותיהם.
החזית הדמוקרטית הניקרגואית הייתה הגורם הדומיננטי בקונטראס.
בראשה עמד הקולונל אנריקה ברמודס, שהיה לפני כן ממפקדי המשמר הלאומי.
היא פעלה בתחילה בעיקר מהונדורס.
החל מ-1982 החל לפעול ארגון קונטרה נוסף, הברית המהפכנית הדמוקרטית (Alianza Revolucionaria Democrática), בהנהגתו של אדן פסטורה, סנדיניסט לשעבר בעצמו, שהתנגד להתקרבותה של הממשלה הסנדיניסטית לברית המועצות ולקובה.
ארגון זה פעל מקוסטה ריקה.
ארצות הברית אימנה, מימנה וחימשה את הקונטראס, באמצעות ה-CIA, ואף הייתה מעורבת במאמצים ליצירת שיתוף פעולה וחזית אחידה בין הארגונים השונים.
זאת, בהתאם למדיניותו של הנשיא רונלד רייגן, לסיוע לארגוני גרילה אנטי-קומוניסטיים ברחבי העולם.
בתקופת שלטונה של החונטה הצבאית בארגנטינה (עד 1983) תמכה אף היא בקונטראס.
לאחר שרבו העדויות על כך שהקונטראס לא פוגעים רק במטרות צבאיות, אלא גם באזרחים, סירב הקונגרס לאשר את מימון הקונטראס.
כדי לעקוף את הקונגרס, התבצעה עסקה סיבובית שכללה מכירת נשק לאיראן באמצעות ישראל, בפרשה שנודעה בשם פרשת איראן-קונטראס.
ב-1986 פסק בית הדין הבינלאומי לצדק, בפסק הדין ניקרגואה נגד ארצות הברית, כי תמיכתה של ארצות הברית בקונטראס, כמו גם פעולות אחרות שנקטה, כמיקוש נמליה של ניקרגואה, מהווה הפרה של המשפט הבינלאומי, והורה לה לפצות את ניקרגואה.
ארצות הברית מעולם לא מילאה אחר פסק דין זה.
ב-1989 החלו הקונטראס להתפרק מנשקם, לקראת מערכת הבחירות.
אורטגה הובס בבחירות, ולנשיאת המדינה נבחרה ויולטה צ'מורו, סנדיניסטית לשעבר שהעבירה את תמיכתה לקונטראס עקב התנגדותה למדיניות הסוציאליסטית שהנהיגו הסנדיניסטים.
לאחר בחירתה חדלו הקונטראס לפעול, והשתלבו במערכת הפוליטית.
קונטרה־בסון (ידוע גם כבסון כפול), הוא סוג הנמוך יותר מהבסון והוא א־טרנספוזיצי, כלומר מכוון עם פסנתר.
הקונטרה־בסון נחשב גם כסבו של האבוב כיוון צליליו הנמוכים, לעומת האבוב שהוא יותר גבוה.
בגלל צליליו הנמוכים של הקונטרה־בסון הוא נכתב במפתח פה ודו (וגם הבסון).
האבוב, לעומתם, נכתב במפתח סול, בגלל צלילו הגבוה.
הקונטרה־בסון המודרני מיוצר לרוב מעץ המייפל, בעיקר ממינים חזקים וקשיחים.
דגמים זולים יותר של הקונטרה־בסון, המיוצרים מפלסטיק קשיח, משמשים בעיקר נגנים מתחילים בשנות לימודיהם הראשונות.
בעבר, יוצרו גם קונטרה־בסונים ממתכת, אך מאז 1889 הופסק יצור סוג זה לחלוטין.
הקונטרה־בסון הופיע לראשונה בצורתו המודרנית בשנת 1800, והוא אחד הכלים היחידים שלא שונתה צורת בנייתם באופן מהותי מאז המצאתם.
לקונטרה־בסון יש את היכולת להפיק צליל נמוך באוקטבה משל הבסון (אוקטבה נמוכה של הקונטרה־בסון, ואוקטבה אחת גבוהה יותר של הבסון), וההפרש ביניהם משפיע על הגוון של כל אחד מהם.
הקונטרה־בסון, כשמו כן הוא - הכלי הנמוך ביותר בקבוצת כלי הנשיפה מעץ.
הקונטרה־בסון מתפקד כחוליה בהרכבים סימפוניים וקאמריים.
בהרכבים ובאנסמבלים אלו הוא מנגן לרוב את תפקיד הבס, שהם תפקידים שונים משל הבסון.
קונטינגנציה היא תכונה של אירועים, מצבים או ישויות שאינם הכרחיים ואינם בלתי אפשריים, אלא תלויים בנסיבות או תנאים מסוימים.
המונח מתאר את מה שיכול להתקיים או להתרחש, אך באותה מידה יכול גם שלא להתקיים או להתרחש אחרת.
בניגוד לאמיתות הכרחיות כמו חוקי הלוגיקה או המתמטיקה, דברים קונטינגנטיים הם תוצאה של שרשרת סיבות ונסיבות ספציפיות שהיו יכולות להתפתח אחרת.
למשל, העובדה שירושלים היא בירת ישראל היא קונטינגנטית – היא תוצאה של החלטות היסטוריות ופוליטיות שהיו יכולות להתפתח אחרת, בניגוד לעובדה ש-2+2=4 שהיא הכרחית ולא יכולה להיות אחרת.
בפילוסופיה, הקונטינגנציה עומדת במרכז דיונים על חופש הרצון, דטרמיניזם ומהות המציאות, כאשר השאלה המרכזית היא האם קיומו של העולם עצמו הוא הכרחי או קונטינגנטי.
בפסיכולוגיה התנהגותית, המונח מתייחס לקשר בין גירוי לתגובה או בין התנהגות לתוצאותיה, כאשר הקשר הזה אינו אוטומטי אלא תלוי בהקשר ובתנאים סביבתיים.
בפילוסופיה ובלוגיקה קונטינגנטיות מתייחסת לדברים שאינם בהכרח קורים, כלומר הם עשויים לקרות, אך לא חייבים.
דוגמה לכך היא העובדה שייתכן שאדם ילך לעבודה מחר, אך זה לא הכרחי – הוא יכול להחליט שלא ללכת.
המונח מתאר מצב של טענות אשר עשויות להיות אמיתיות או שקריות, בהתאם לערכי האמת של מרכיביהן.
בזאת הן שונות מטענות שהן אמיתיות לכל השמה אפשרית (טאוטולוגיה), ומטענות שהן שקריות לכל השמה אפשרית (סתירה).
טענה קונטינגנטית, אשר מכונה לעיתים אמת קונטינגנטית, אינה נכונה או שקרית בהכרח אלא תלויה בערכי האמת של מרכיביה, אשר קובעים את ערך האמת של הטענה כולה (contingent = תלוי).
מכאן שאמיתותה של טענה קונטינגנטית נשענת על עובדות, זאת בניגוד לטענה אנליטית אשר אמיתותה אינה תלויה בעובדות אליהן היא מתייחסת.
לצד טענות קונטינגנטיות, קיימות לפחות שלוש קבוצות אחרות של טענות, שחלקן חופפות:
טענות טאוטולוגיות חייבות להיות נכונות, תהיינה הנסיבות אשר תהיינה (לדוגמה: "השמיים כחולים או אינם כחולים").
סתירות בהכרח אינן נכונות, תהיינה הנסיבות אשר תהיינה (לדוגמה: "יורד גשם ולא יורד גשם").
טענות אפשריות עשויות להיות נכונות או לא נכונות בהתחשב בנסיבות מסוימות (דוגמאות: x + y = 4; "יש רק שלושה כוכבי לכת" ;"יש יותר משלושה כוכבי לכת" ).
כל הטענות האמיתיות, וכל הטענות התלויות, הן גם טענות אפשריות.
בלוגיקה, דבר נחשב לאפשרי כאשר הוא אמיתי לפחות בעולם אפשרי אחד.
המשמעות היא שקיימת דרך לדמיין עולם שבו טענה מסוימת היא אמיתית ושבו אמיתותה אינה סותרת אף אמת אחרת באותו עולם.
אילו הטענה הייתה בלתי אפשרית, לא הייתה דרך להעלות על הדעת עולם כזה: אמיתותה של כל טענה בלתי אפשרית חייבת לסתור עובדה אחרת כלשהי באותו עולם.
קונטינגנציה היא לא בלתי אפשרית, ולכן טענה קונטינגנטית היא כזו שאמיתית לפחות בעולם אפשרי אחד.
אך קונטינגנציה היא גם לא הכרחית, ולכן טענה קונטינגנטית היא שקרית לפחות בעולם אפשרי אחד.בעוד קונטינגנטיות הן שקריות לפחות בעולם אפשרי אחד, טענות אפשריות אינן מוגדרות בהכרח באופן זה.
מכיוון שטענות הכרחיות הן סוג של טענות אפשריות (למשל, 2=2 היא טענה אפשרית והכרחית גם יחד), אזי הגדרת טענות אפשריות כ"שקריות בעולם אפשרי כלשהו" תשפיע על ההגדרה של טענות הכרחיות.
מכיוון שטענות הכרחיות אף פעם אינן שקריות בשום עולם אפשרי, אזי חלק מהטענות האפשריות אף פעם אינן שקריות בשום עולם אפשרי.
לכן הרעיון שטענה עשויה להיות שקרית אי פעם ועדיין להישאר אפשרות בלתי ממומשת שמור אך ורק לטענות קונטינגנטיות.
בעוד שכל הטענות הקונטינגנטיות הן אפשריות, לא כל הטענות האפשריות הן קונטינגנטיות.
אמיתותה של טענה קונטינגנטית עולה בקנה אחד עם כל שאר האמיתות בעולם נתון, אך לא בהכרח.
הן תמיד אפשריות בכל עולם שניתן להעלות על הדעת אך לא תמיד אמיתיות בכל עולם שניתן להעלות על הדעת.
הבחנה זו מתחילה לחשוף את המשמעות הרגילה באנגלית של המילה "contingency" (קונטינגנציה), שבה אמיתותו של דבר אחד תלויה באמיתותו של דבר אחר.
מצד אחד, הרעיון המתמטי שסכום של שתיים ועוד שתיים הוא ארבע הוא תמיד אפשרי ותמיד אמיתי, מה שהופך אותו להכרחי ולכן לא קונטינגנטי.
אמת מתמטית זו אינה תלויה בשום אמת אחרת, היא אמיתית מעצם הגדרתה.
מצד שני, מכיוון שטענה קונטינגנטית היא תמיד אפשרית אך לא בהכרח אמיתית, אנו תמיד יכולים להעלות על הדעת שהיא שקרית בעולם שבו היא גם ניתנת להשגה מבחינה לוגית.
בעולם כזה, הרעיון הקונטינגנטי אף פעם אינו שקרי בהכרח מכיוון שהדבר היה הופך אותו לבלתי אפשרי באותו עולם.
אך אם הוא שקרי ועדיין אפשרי, המשמעות היא שהאמיתות או העובדות באותו עולם יצטרכו להשתנות כדי שהאמת הקונטינגנטית תהפוך לממומשת.
כאשר אמיתותה של טענה תלויה בשינוי מסוג זה, היא קונטינגנטית: אפשרית אך תלויה בעובדות שמתרחשות בפועל בעולם נתון.
במתודולוגיה וסטטיסטיקה, קונטינגנטיות יכולה להצביע על תופעות או קשרים שמשתנים בהתאם למצב או לתנאים.
לדוגמה, בסקרים או בניתוחים סטטיסטיים, קונטינגנטיות עשויה לתאר קשר בין שני משתנים שמתרחש רק בהינתן תנאים מסוימים.
במתודולוגיות, תכנון וניהול קונטינגנטיות יכולה להתייחס להיערכות למצב בלתי צפוי.
לדוגמה, תוכניות גיבוי שמתמודדות עם "סיטואציות קונטינגנטיות" הן תוכניות שמתמודדות עם תרחישים אפשריים שיכולים לקרות, אבל לא בהכרח.
ניסיונות עבר של פילוסופים ורטוריקנים להתייחס לרטוריקה כתחום בפני עצמו הוביל לניסיון לשייך את הרטוריקה לעניינים רלטיביים וקונטינגנטיים.
אריסטו הסביר בספרו "רטוריקה", "חובת הרטוריקה היא התמודדות עם עניינים כמו אלה שאנו מהרהרים בהם ללא אמנויות או שיטות להדריך אותנו..." אריסטו מדגיש את הקונטינגנציה כי אף אחד לא דן על ההכרחי או על הבלתי אפשרי.
הוא האמין כי נוכחות "בלתי נמנעת ובלתי נשלטת של אפשרויות מרובות" או טבען המורכב של החלטות יוצרים ומזמינים רטוריקה.
השקפתו של אריסטו מערערת על השקפתו של אפלטון, שאמר כי לרטוריקה אין שום נושא פרט לרמייה, ונותנת לרטוריקה את עמדתה בפסגת הוויכוח הפוליטי.
לסיכום, קונטינגנטיות מתייחסת בדרך כלל לתלות במצבים או תנאים משתנים.
קונטוזיה ריאתית או חבּורה ריאתית היא חבורה בריאה אשר נגרמה על ידי טראומה בבית החזה.
כתוצאה מנזק לכלי דם נימיים, דם ונוזלי גוף אחרים נצברים ברקמת הריאה.
הצטברות נוזלים אלה מפריעה לחילוף גזים, מה שעלול להניב חוסר חמצן בתאי הגוף (היפוקסיה).
שלא כמו במצב של "שיסוף ריאתי" (pulmonary laceration), שהוא סוג אחר של פציעת ריאה, בקונטוזיה ריאתית אין חתך ברקמת הריאה.
קונטוזיה ריאתית נגרמת בדרך כלל במנגנון של חבלה קהה, אך יכולה לנבוע גם מאירוע פיצוץ, או גל הלם.
קונטוזיה ריאתית הפכה מוכרת לרפואה עקב שימוש נרחב בחומרי נפץ בשתי מלחמות העולם.
בשנות ה-60 של המאה ה-20 נתקלה הרפואה בקונטוזיה הריאתית באוכלוסייה אזרחית לרוב בנסיבות של תאונות דרכים.
אכיפת תקנת השימוש בחגורת בטיחות בעת נסיעה ברכב הפחיתה את הסיכון לפגיעות מסוג הקונטוזיה הריאתית.
אבחנת קונטוזיה ריאתית נעשית באמצעות חקר נסיבות הפציעה, בדיקה גופנית ושיקוף ריאות.
סימנים ותסמינים אופייניים לפגיעה זו כוללים כאבים בחזה, גניחת דם וסימני היפוקסיה, כגון כיחלון.
לעיתים קרובות החלמה מחבורה ריאתית לא מצריכה טיפול רפואי.
לעיתים ההתערבות הרפואית הנחוצה היחידה היא מתן חמצן והשגחה רפואית.
אולם במקרים מסוימים ייתכן צורך גם באשפוז ביחידה לטיפול נמרץ.
למשל, אם קיימת פגיעה חמורה ביכולת הנשימה ייתכן צורך בחיבור הנפגע למכשיר הנשמה.
אצל חלק מנפגעי קונטוזיה ריאתית יש צורך בעירוי נוזלים כדי להבטיח נפח דם נאות, אולם מתן נוזלים במקרים כאלה נעשה בזהירות רבה כדי להימנע מבצקת ריאות העלולה להחריף את מצב המטופל ואף להיות קטלנית.
חומרת הפגיעה בקונטוזיה ריאתית עלולה לנוע בין קלה לאנושה.
חבורות קטנות עשויות שלא להשפיע על מצב בריאותו של הנפגע, אך קונטוזיה ריאתית היא הפגיעה הטראומטית הריאתית בעלת הפוטנציאל הקטלני ביותר.
קונטוזיה ריאתית מתרחשת ב-30%-75% מפגיעות חזה חמורות.
אחוזי התמותה בפגיעות חזה חמורות נעים בין 14%-40% וקיומה של קונטוזיה ריאתית היא נתון מנבא בולט באשר לתוצאות הפגיעה וסיכויי ההישרדות.
ילדים נמצאים בסיכון גבוה במיוחד לנזקים כתוצאה מקונטוזיה ריאתית כי הגמישות היחסית של עצמותיהם מונעת מן הצלעות לספוג את עוצמת המכה וכוח המכה מועבר ישירות לרקמת הריאה.
בין סיבוכי קונטוזיה ריאתית בולטים תסמונת מצוקה נשימתית חריפה (Acute respiratory distress syndrome) ודלקת ריאות.
הופעת מטופל הלוקה בקונטוזיה ריאתית עשויה שלא להיות דרמטית, מטופלים עם קונטוזיה ריאתית קלה אינם סובלים מתסמינים כלשהם.
אולם לקונטוזיה ריאתית קיימים לעיתים קרובות סימנים (ממצאים אובייקטיביים) ותסמינים, כאלה המצביעים על פגיעה ריאתית ואחרים המצביעים על פגיעות נילוות.
כיוון שחילוף גזים נפגע, מופיעים לעיתים סימנים של ירידה בריווי החמצן בדם כגון בדיקת דם המצביעה על רמה נמוכה של חמצן בדם, וסימני כיחלון (גוון כחלחל של העור והקרומים הריריים).
אצל מטופלים רבים מופיעה דיספנאה (נשימה מכאיבה או קושי בנשימה) ופגיעה ביכולת למאמצים גופניים.
בין הסימנים הנוספים, טכיפנאה (נשימה מהירה) וקצב לב מהיר.
בקונטוזיות ריאתיות חמורות יותר תיתכן ירידה בקולות הנשימה כפי שהם נשמעים במסכת, או קולות חירחורים בנשימה.
במקרי קונטוזיה ריאתית קשה ייתכן כיח מימי.
צפצופים בנשימה ושיעול הם סימנים נוספים.
גניחת דם קיימת כמעט במחצית מקרי הקונטוזיה הריאתית.
תיתכן אף פגיעה בתפוקת הלב וכן ירידה בלחץ הדם.
אזור בית החזה הסמוך לאתר הקונטוזיה עשוי להיות רגיש למגע, או כואב בגלל הפגיעה בדופן החזה.
סימנים ותסמינים של קונטוזיה ריאתית מתפתחים לאורך זמן וכמחצית המקרים אינם סובלים כלל מתסמינים כלשהם בשלב הראשון שלאחר הפגיעה.
ככל שהקונטוזיה קשה יותר יתפתחו התסמינים מהר יותר.
במקרים קשים, התסמינים עשויים להופיע לאחר כשלוש או ארבע שעות מאז הטראומה.
ירידת ריווי החמצן בדם עשויה להחמיר בהדרגה במהלך 24–48 שעות לאחר הפגיעה.
באופן כללי, מצבם של מטופלים שלקו בקונטוזיה ריאתית נוטה להחמיר לאט במהלך מספר ימים, אולם מצבם עשוי אף להתדרדר מהר ללא השגחה וטיפול רפואי נאותים, עד כדי מוות.
קונטוזיה ריאתית נגרמת ב-25%-35% מכלל מקרי פגיעה קהה בבית החזה, ונגרמת כתוצאה מן התאוטה הפתאומית כתוצאה מתנועת בית החזה המתנגש עם העצם העומד.
כ-70% ממקרי הקונטוזיה הריאתית הם תוצאת פגיעות בתאונת דרכים, לעיתים תכופות עקב היתקלות בית החזה בחלקים פנימיים של הרכב.
נפילות, מקרי תקיפה, ופגיעות ספורט, הם הגורמים הבאים בשכיחותם.
קונטוזיה ריאתית עשויה להיגרם מפגיעות הדף בעת חשיפה לפיצוצים.
איברי גוף המכילים אויר, כמו הריאות, רגישים במיוחד להדף.
היפגעות ריאה בהדף עשויה להיות חמורה ולכלול דימום, בצקת עם נזק לנאדיות הריאה ולכלי דם, או צירוף של כל אלה.
פגיעה בריאות היא הגורם העיקרי למוות אצל אנשים שנכחו בפיצוץ הראשוני.
בנוסף למקרי פגיעה קהה, אף פגיעה חודרת עשויה לגרום לקונטוזיה ריאתית.
חבורה הנגרמת מחדירה לגוף האדם נובעת מכוח המעיכה של הגוף החודר, וכוללת בדרך כלל את נתיב החדירה ברקמות הגוף.
כוחות "גל לחץ" דוחקים הצידה רקמות מנתיב החדירה ויוצרים קוויטציה זמנית, כשמיד לאחריה שבה הרקמה למקומה.
קונטוזיה ריאתית הנוצרת כתוצאה מפציעות קליעים או דקירה, אינן חמורות דיין כדי להשפיע על התוצאה הכוללת של הפגיעה, היקף הקונטוזיה הריאתית עקב פגיעות חודרות פחותה מזו הנגרמת מפגיעות קהות.
יוצא הדופן הוא פגיעה מירי רובה ציד (רובה כדוריות) היכול לגרום פגיעה באזור נרחב של רקמת הריאה במנגנון של פגיעת הדף.
הבנה מלאה של התהליכים הפיזיים הכרוכים בקונטוזיה ריאתית עדיין חסרה.
אולם, ידוע כי רקמת הריאות עשויה להימעך בעת שדופן בית החזה מכופפת כלפי פנים בעת פגיעה.
שלושה מנגנוני פגיעה נוספים הוצעו על ידי חוקרים: השפעת עקרון ההתמדה, השפעת מנגנון התפזרות שבבים, והשפעת תהליך הפריצה פנימה (implosion).
קונטוזיה ריאתית גורמת לדימום ודליפת נוזלים לרקמת הריאות, דבר העלול לגרום לאיבוד הגמישות הטבעית של הריאות.
תכולת המים בריאות עולה ב-72 השעות הראשונות לאחר הפגיעה, ועלולה להוביל במקרים קשים לבצקת ריאות.
כתוצאה מתהליכים אלה ואחרים, קונטוזיה ריאתית מחמירה לאורך זמן ועלולה לגרום להיפוקסיה.
בחבלות, נימים קרועים גורמים לדליפת נוזל לרקמות המקיפות אותם.
הקרום שבין נאדיות הריאה לבין הנימים נקרע וכתוצאה מכך דולף דם אל תוך הנאדיות והחלל הבין-תאי בריאות.
ככל שהטראומה קשה יותר כך נרחבים יותר סימני בצקת, דימום, וקרעים בנאדיות.
אחד ממאפייני קונטוזיה ריאתית היא דימומים מיקרוסקופיים המתרחשים כאשר הנאדיות מופרדות כתוצאה מן הטראומה, מנתיב האוויר ומכלי הדם.
תחילה מתנקז הדם בחלל הבין-תאי וכשעה עד שעתיים מעת הפגיעה מתחיל תהליך בצקתי.
בתהליך בריא של חילופי גזים בריאות פחמן דו-חמצני מפעפע דרך דופן הנימים (אנדותליום), החלל הבין-תאי ודופן הנאדיות, ואילו חמצן מפעפע בכיוון ההפוך אל תוך הנימים.
הצטברות של נוזלים באזור זה מפריעה לחילופי הגזים ועלולה לגרום לנאדיות להתמלא בחלבונים ולקרוס עקב בצקת ודימום.
ככל שגדול יותר אזור הפגיעה, תגדל אף הפגיעה בתהליך הנשימה.
קונטוזיה ריאתית עלולה לגרום לחלקים מן הריאות להתמצק, לקריסת נאדיות הריאה, ולתמט ריאות חלקי או מלא.
תהליך התמצקות מתרחש כאשר חלקים מרקמת הריאה המלאים בדרך כלל באוויר, מתמלאים בחומר הנוצר כתוצר מתהליך תחלואתי, כגון דם.
במהלך השעות שלאחר הפגיעה, הנאדיות באזור שנפגע עלולות להתעבות ולאבד מגמישותן.
ירידה בכמות יצור הסורפקטנט עשויה לתרום לקריסה ולהתמצקות של הנאדיות, כיוון שחוסר בפעילות הסורפקטנט מגבירה מתח פנים.
ירידה ביצור הסורפקטנט עלולה להתרחש גם ברקמות הסמוכות לאזור שנפגע.
דלקת ריאות העלולה להיגרם כתוצאה מכניסת מרכיבי דם לרקמות הפגועות, עלולה אף היא להביא לתמט הריאות.
מקרופאגים, נויטרופילים ותאים לבנים אחרים היכולים להיכנס לרקמת הריאה ולשחרר חומרים הגורמים לדלקת, מגבירים את הסיכון לכשל נשימה.
כתגובה לדלקת קיים יצור מוגבר של ריר העלול לסתום חלקים מן הריאה ולהוביל לתמט.
אף במקרים שבהם רק צד אחד של החזה נפגע, הדלקת עלולה לפגוע אף באונה השנייה.
רקמת ריאות שלא נפגעה עלולה לפתח בצקת ושינויים תחלואתיים אחרים.
אם דלקת זו חמורה דיה, היא עלולה לגרום לחוסר תפקוד ריאתי בדומה לתופעה זו במקרי סינדרום מצוקה נשימתית חריפה.
קונטיננטל AG היא חברה גרמנית המייצרת צמיגים, בלמים, מערכות בקרת יציבות, מערכות הזרקת דלק למנועים, מכשירי טכוגרף וחלקים נוספים לתעשיית הרכב.
החברה היא יצרנית הצמיגים הרביעית בגודלה בעולם.
מטה החברה שוכן בעיר הנובר בגרמניה.
קונטיננטל הוקמה בשנת 1871 כחברה לייצור גומי.
בשנת 1892 החלה לייצר צמיגים לאופניים, ובשנת 1898 החלה לייצר צמיגים למכוניות.
מפעל החברה ניזוק במהלך ההפצצות מן האוויר על העיר הנובר במלחמת העולם השנייה אך נבנה מחדש.
החברה הייתה ספק משמעותי לכוחות הנאצים והשתמשה באסירים ממחנות הריכוז, החברה סיפקה צמיגים למטוסים, רכבים וכלים אחרים ששימשו את גרמניה הנאצית.
מאז שנות ה-80 של המאה ה-20 משמש מתקן החברה גם כמכון הטכנולוגי של הנובר, ומאכלס חברות סטארט אפ.
בחלוף השנים, חל שינוי במיקוד העסקי של החברה, והיא הפכה מיצרנית צמיגים לאחת הספקיות הגדולות בעולם של מוצרים לתעשיית הרכב ולספקית השנייה בגודלה באירופה.
בשנת 2010 העסיקה החברה למעלה מ-148 אלף עובדים בלמעלה מ-200 אתרים שונים, ב-46 מדינות ברחבי העולם.
קונטיננטל היא החברה המובילה בגרמניה בייצור צמיגים.
בשנת 2017 רכשה החברה את הסטארטאפ הישראלי ארגוס המפתח מערכת אבטחה לכלי רכב.
קוֹנְטָמִינַצְיָה הוא מונח המתאר זיהום בחומר, אשר נגרם על ידי גורם חיצוני באופן ישיר.
בהנדסת מזון, משמש המונח לתיאור נוכחות של רעלנים בתוך המזון.
בפיזיקה גרעינית, משמש המונח לתיאור נוכחות של קרינה רדיואקטיבית במידת מה.
בבלשנות, משמש המונח לתיאור חדירה של צורת פועל אחת למערכת נטייה אחרת.
המונח קונטמינציה ברפואה מתייחס לתהליך שבו גורם מזהם נכנס לגוף חי, בדרך כלל באופן ישיר לפצע פתוח חיצוני (ללא תהליך סינון סטרילי כלשהו).
המונח 'קונטמינציה' מושאל גם לתחומים אחרים, כמו בלשנות, ששם המונח מתייחס לשפות מסוימות אשר מאבדות את טהרתן הלשונית ו'מזדהמות' כביכול בהשאלת מילים משפות אחרות (לעיתים במובן של "תמזיג").
כמו כן מושאל המונח לתחום המשפטים שבה מתאר המונח אופנים העשויים להטות את הדין בעקבות מידע 'מזוהם' המתוייג מראש.
גם בספרות והיסטוריה, משמש המונח כעירוב של מספר סיפורים זה בזה והפיכתם לסיפור אחד; לפעמים משמש המונח בספרות במובן של דמויות חיצוניות הבאות לתוך סיפור ומשנות אותו לטוב או לרע.
גם בתחום הזיהוי הפלילי משמש המונח לתיאור פריטים 'המזהמים' את אזור החקירה, כמו טביעות אצבע או פריטים בעלי דנ"א שאינם שייכים לביצוע הפלילי.
קונטקט הוא סרט מדע בדיוני אמריקאי משנת 1997 בבימויו של רוברט זמקיס המבוסס על ספר בעל אותו השם מאת קרל סייגן, ובכיכובם של ג'ודי פוסטר ומתיו מקונוהיי.
עלילת הסרט מתמקדת באסטרונומית ד"ר אלי ארוואיי (מגולמת על ידי ג'ודי פוסטר) אשר מנהלת את פרויקט "ארגוס" במצפה ארסיבו שבפוארטו ריקו בו נמצא טלסקופ המאזין לאותות רדיו המגיעים מהחלל במטרה לאתר מסר ברור מהחלל החיצון שיוכיח כי ישנם חיים תבוניים מחוץ לכדור הארץ (SETI).
בתחילת הסרט הממשל האמריקני מנסה להפסיק את המימון של המרכז משום שבעיני הממשל מדובר בבזבוז של זמן ושל כספי הציבור.
לבסוף התעשיין המיליארדר האקסצנטרי ס.
האדן (מגולם על ידי ג'ון הארט), מחליט לממן את הפרויקט ולאפשר לה להמשיך את המחקר במצפה שבניו מקסיקו.
בהמשך ארוואיי קולטת מסר מסתורי המורכב מרצף של 26 מספרים ראשוניים שמקורו בסביבות הכוכב וגה, הנמצא במרחק 26 שנות אור מכדור הארץ.
ניתוח נוסף של השדר המקורי מגלה כי השדר כולל גם מסר נוסף המכיל שרטוטים טכניים מפורטים לבניית מתקן מורכב ומסתורי שדומה לכלי תחבורה מתקדם המכיל מקום לנוסע אחד.
בעקבות הגילוי, הפרויקט מושם תחת אבטחה כבדה וזוכה לחשיפה תקשורתית עצומה ועניין רב ברחבי העולם.
בהמשך הקהילה הבינלאומית מממנת את הבנייה של המתקן המסתורי בנמל החלל קייפ קנוורל.
במקביל, פאנל בינלאומי בוחר בעשרה מועמדים אפשריים שעשויים לטוס במכונה, בהם ארוואיי.
בסופו של דבר, הפאנל בוחר בדייוויד דרמלין, מנהלה לשעבר של ארוואיי.
ביום השיגור, קנאי דתי נוצרי (מגולם על ידי ג'ייק בוסי) מצליח להשמיד את המתקן בפיגוע התאבדות אשר במהלכו נהרג דרמלין שנבחר לטוס במכונה.
אף על פי כן, זמן קצר לאחר מכן נחשף כי המיליארדר ס.
האדן הקים בחשאי מתקן נוסף וזהה לזה שהושמד, באי הוקאידו שביפן, בשיתוף עם הרשויות ביפן והממשל האמריקני.
ארוואיי נבחרת הפעם להיות זו שתטוס באמצעותו לחלל החיצון.
ארוואיי, אשר נושאת מכשירי הקלטה שונים, נכנסת למתקן שמשגר אותה דרך חור תולעת, לכוכב וגה, שבו היא שומעת את החוצנים ששלחו את המסר.
לאחר מכן ארוואיי מתעלפת ומוצאת עצמה בהמשך על רצפת המתקן.
עם שובה לכדור הארץ, ארוואיי מגלה כי בעוד שחלפו 18 שעות בעת שהיא שהתה בחלל, בכדור הארץ חלפו רק שתי שניות, וכי מכשירי ההקלטה שלה הכילו רק רעש סטטי, ככל הנראה משום שנפגמו בשל תופעה כלשהי שנגרמה בעת המסע במתקן המסתורי.
בשל כך, על אף שהיא נסעה ברחבי הגלקסיה ועל אף שפגשה בחוצנים, היא אינה מסוגלת להוכיח זאת.
בהמשך מתכנסת ועדה בקונגרס המנסה לקבוע אם מדובר במתיחה משוכללת ויקרה שתוכננה בקפידה על ידי האדן, אשר בינתיים נפטר.
כמו כן, רבים בציבור מאשימים את ארוואיי כשותפה בתרמית.
לבסוף מתגלה כי מכשירי ההקלטה של ארוואיי הכילו לא רק שתי שניות של רעש סטטי אלא 18 שעות של רעש סטטי, אך מידע זה לא פורסם.
ג'ודי פוסטר - בתפקיד ד"ר אלינור "אלי" ארוואיי
מתיו מקונוהיי - בתפקיד ג'וס פאלמר
ג'יימס וודס - בתפקיד מייקל קיץ
טום סקריט - בתפקיד דייוויד דרמלין
ויליאם פיקנר - בתפקיד קנט קלארק
ג'ון הרט - בתפקיד ס.
אנג'לה באסט - בתפקיד רייצ'ל קונסטנטין
דוד מורס - בתפקיד תיאודור ארוואיי
ג'נה מאלון - בתפקיד "אלי" ארוואיי בילדותה
רוב לאו - בתפקיד ריצ'רד ראנק
הקול היה בשימוש במקהלות באירופה החל מאמצע המאה ה-16. הוא שימש בפוליפוניה ובמיוחד במנעד האלט.
במהלך התקופה הרומנטית עלתה הפופולריות של הקול, ומספר מלחינים כתבו במיוחד לקול זה.
במחצית השנייה של המאה ה-20 חזר הקול להיות פופולרי, וגם הרפרטואר עבורו גדל.
ביצירות הפוליפוניות של המאה ה-14 ותחילת המאה ה-15 היה הקונטרה-טנור קול שהתווסף ל"סופריוס" (הקול העליון) ולטנור.
בעקבות כתיבת יצירות בעלות ארבעה קולות, כמו של יוהנס אוקכם ויאקוב אוברכט, התפצל הקול ל"קונטרה-טנור אלט" ול"קונטרה-טנור בס" אשר היו בהתאמה מעל ומתחת לטנור.
באיטליה הפך "קונטרה-טנור אלט" ל"אלט", בצרפת ל-Haute-contre ובאנגליה לקונטרה-טנור.
בכנסייה הקתולית בתקופת הרנסאנס נאסרה שירת נשים בכנסיות.
בשל כך, הקונטרה טנור שימש כתחליף לקולות הנשיים במוזיקה הליטורגית.
כאשר החלה אופנת הקסטרטו בתחילת המאה ה-17, התפתחה חשיבות ייחודית לקול ונכתבו לו תפקידים באופרות המוקדמות.
קונטסה 900 (Hino Contessa) היא מכונית משפחתית קטנה, 4 דלתות, מתוצרת יצרנית הרכב היפנית הינו מוטורס, אשר הורכבה במדינת ישראל, בחיפה, הושקה באוקטובר, שנת 1963, ונמכרה מפברואר 1964 עד 1968.
באפריל 1961 הציגה רכב עצמאי קונטסה 900. החברה קיימה הסכם שיתוף עם מפעל קייזר-אילין תעשיות בע"מ, בחיפה שהרכיב את הקונטסה 900, קונטסה 1300, וטנדרים מסוג בריסקה 900 ובריסקה 1300. מי שעמד מאחורי ההסכם היה התעשיין אפרים אילין שהרכיב בישראל משנת 1961 את הלארק תוצרת סטודיבייקר.
הגרסה הספורטיבית של הקונטסה 900 ספרינט לא יובאה לישראל.
שמה באיטלקית הוא "קונטסה", בתרגום לעברית: רוזנת.
הרכבתה בחיפה החלה בפברואר 1964 ועד סוף דצמבר הורכבו 1,302 יחידות, לכולן המתינו לקוחות.
זו הייתה הצלחה מיידית: בסיכום השנתי של מסירות הרכב החדש ניצבה הקונטסה – מכונית אלמונית של יצרן יפני לא מוכר – במקום השלישי, אחרי החיפושית ומעט אחרי הפיאט 600. הקונטסה 900 עברה במכירות את האוסטין 1100 את הווקסהול ויוה ואת הפיאט 850 שהיו פופולרים בתקופה.
הגיר עם תמסורת של שלושה הילוכים היה בהגה, מרבית החלקים הגיעו מיפן, למעט מצבר, מצנן (רדיאטור), צמיגים, פגושים, שמשות וצבע שהיו תוצרת כחול לבן, בסיס הגלגלים היה 2,150 מ"מ, אורך הרכב 3,795 מ"מ, רוחבו 1,475 מ"מ וגובהו 1.415 מ"מ.
בתל אביב הסוכנות הייתה של קפריש, בבית הדר.
בשנת 1967 נבלעה חברת הינו בתוך טויוטה, והפסיקה את ייצור הקונטסות.
במרץ 1969 רכש יצחק שובינסקי, הבעלים של אוטוקרס את המפעל של אפרים אילין בנשר תמורת שני מיליון וחצי דולרים.
מנוע אחורי 4 צילינדרים, קירור מים, המפיק 26 כ"ס
בדגם הספרינט: מנוע אחורי 893 סמ"ק המפיק 35 כ"ס
תמסורת 3 הילוכים (ידית הגיר על מוט ההגה) לא מסונכרנת.
לוח "בקרת השעונים" של ה"קונטסה 900" היה זהה לדגם טנדר הבריסקה 900
קונטסה 1300 (Hino Contessa) היא מכונית נוסעים סדאן משפחתית, תוצרת יצרנית הרכב היפנית הינו מוטורס, אשר הורכבה במדינת ישראל, בחיפה.
בשנת 1953 החלה החברה לייצר כלי רכב פרטיים, תחילה בהרכבת דגמי רנו הצרפתית.
ביפן יוצרו פחות מ-20,000 יחידות בשנתיים הראשונות.
דור זה של הקונטסה 1300 יוצא לאוסטרליה, לשווייץ ולהולנד.
בניו זילנד נערך ניסיון להרכבה מקומית, והורכבו כ-600 יחידות.
שמה באיטלקית "קונטסה", בתרגום לעברית: רוזנת.
הרכבתה בחיפה החלה במאי 1965. בתחילת 1965 החלו להגיע לישראל הקיטים הראשונים להרכבה, אבל תחילת ההרכבה נדחתה בגלל עיכוב באספקת חלקים מקומיים.
הקונטסה הוצעה בשתי גרסאות: תמסורת בת 3 הילוכים (ידית הילוכים בהגה), ותמסורת בת 4 הילוכים.
לגרסת 4 ההילוכים ניתן השם: "דה-לוקס", ומחירה היה גבוה בכ-500 ל"י מהגרסה הפשוטה.
גרסת הקופה, שהוצגה באפריל 1965 בגרסת שתי דלתות לא הגיעה לישראל.
גם הגרסה הספורטיבית של הקונטסה 1300 ספרינט לא הגיעה לישראל, כמו הגרסה של הקונטסה 900 ספרינט שלא הגיעה לישראל.